แรงซื้อกลับ “บลูชิพ” ดัน SET ปิดเช้าบวก 14 จุด จับตาบ่ายพุ่งต่อ
SET ปิดเช้าบวก 14 จุด ตามตลาดต่างประเทศ หลัง บจ.สหรัฐทยอยประกาศงบไตรมาส 3/65 ออกมาดีกว่าคาด และในประเทศ กลุ่มแบงก์เริ่มแจ้งงบเช่นกัน มองช่วงบ่ายให้แนวต้าน 1,592,-1,597 จุด แนวรับ 1,572,-1,560 จุด
SET ปิดเช้าบวก 14 จุด ตามตลาดต่างประเทศ หลัง บจ.สหรัฐทยอยประกาศงบไตรมาส 3/65 ออกมาดีกว่าคาด และในประเทศ กลุ่มแบงก์เริ่มแจ้งงบเช่นกัน มองช่วงบ่ายให้แนวต้าน 1,592,-1,597 จุด แนวรับ 1,572,-1,560 จุด
18 ต.ค. 2565

นายถนอมศักดิ์ สหรัตน์ชัย ผู้ช่วยกรรมการผู้จัดหารและหัวหน้าฝ่ายวิจัย บล.กรุงไทย เอ็กซ์สปริง กล่าวว่า ตลาดหุ้นไทยเช้านี้ปรับขึ้นไปตามทิศทางตลาดภูมิภาค ตอบรับปัจจัยบวกจากตลาดหุ้นสหรัฐพุ่งกว่า 550 จุด หลังจากบริษัทจดทะเบียนขนาดใหญ่ประกาศผลประกอบการไตรมาส 3/65 ออกมาดีกว่าคาด ทำให้นักลงทุนหันมาสนใจประเด็นนี้มากขึ้นหลังจากกังวลการปรับขึ้นดอกเบี้ยและเงินเฟ้อที่สูงมาระยะหนึ่งแล้ว
โดยช่วงนี้เป็น Earning Season ที่เข้ามาช่วยให้บรรยากาศตลาดดีขึ้นทั้งจากในประเทศและต่างประเทศ โดยวันพุธและวันพฤหัสบดีนี้คาดว่าธนาคารขนาดใหญ่ของไทยจะทยอยประกาศงบออกมา
นอกจากนี้ ดาวโจนส์ฟิวเจอร์ส ยังบวก 1.6% และ แนสแดคฟิวเจอร์ส บวก 2.1% ดังนั้น คาดว่าตลาดหุ้นสหรัฐคืนนี้จะปรับตัวขึ้นต่อเนื่องจากเมื่อคืนนี้
ส่วนตลาดหุ้นไทยก็มีโอกาสขึ้นไปทดสอบระดับ 1,597 จุดภายในสัปดาห์นี้ หลังพ้นระดับ 1,553 จุดขึ้นมาแล้ว โดยบ่ายวันนี้ให้กรอบแนวต้านที่ 1,592-1,597 จุด และแนวรับ 1,572-1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 1,819.70 ล้านบาท ปิดที่ 58.00 บาท เพิ่มขึ้น 1.00 บาท
PTT มูลค่าการซื้อขาย 1,304.30 ล้านบาท ปิดที่ 34.25 บาท ราคาไม่เปลี่ยนแปลง
PTTEP มูลค่าการซื้อขาย 1,072.51 ล้านบาท ปิดที่ 169.00 บาท ลดลง 0.50 บาท
DELTA มูลค่าการซื้อขาย 1,047.19 ล้านบาท ปิดที่ 680.00 บาท เพิ่มขึ้น 14.00 บาท
AOT มูลค่าการซื้อขาย 1,030.61 ล้านบาท ปิดที่ 71.25 บาท เพิ่มขึ้น 1.00 บาท
 